فرانسادا سون ایللرده آرتان قورد سالدیریلاری ایله باشا چیخاممایان قویون صاحبلری، سورولرینی کانگال ایتلرینه امانت ائتدی.
اؤلکه‌نین گونئیینده یئرلشن درومه بؤلگه‌سین‌ده‌کی سورو صاحبلری، ۲۰۱۷.جی ایلده یوزده ۳۰ آرتان قورد سالدیریلارینا قارشی کانگال ایتی ساتین آلاراق قویونلارینی قوروماغی ترجیح ائتدی.
بؤلگه‌ده عصرلردیر کی، سورولرین قورونماسین‌دا ایستیفاده ائدیلن داغ چوبان ایتینین (پاتوو) قورد سالدیریلارینا قارشی اوغورسوز اولماسی اوزرین‌ده، سورو صاحبلری کانگال ایتینه اوستونلوک وئرمه‌یه باشلادی.
کانگال کؤپکلری باشقا ایت نؤوعلرینین عکسینه، سالدیری وضعیتین‌ده سورو دیشینا چیخاراق و یا سورودن اوزاقلاشاراق قوردلاری ائتکیسیز حالا گتیریر.
کانگال ایتلرینین بیر اؤزللیگی ده انسانا سالدیرمامالاری.
آنا وطنی سیواس اولان کانگال ایتی، ایری جسه‌سی، جسارتی، چئویک‌لیگی، ذکی‌لیگینین یانین‌دا صاحبی و وظیفه‌سینه صداقتی کیمی اؤزللیکلری ایله تانینیر.
سئزگیلری اولدوقجا قوت‌لی اولان کانگالی متخصصلر، "دیشلمز؛ عکسینه، تسلیم آلیر، یئره یاتیردیر و اونون حرکتلی‌لیگینی گؤزلییر. حرکتلی‌لیک آرتدیغی آندان اعتباراً یئنی‌دن اونو ائتکیسیز حالا گتیرمک اوچون اوغراشیر" شکلین‌ده دگرلندیریر.
